DECLARAȚIE PE PROPRIA RĂSPUNDERE

Subsemnatul/Subsemnata, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

cetățean \_\_\_\_\_\_\_\_\_\_\_\_\_\_\_\_\_\_\_, născut/născută la data de \_\_\_\_\_\_\_\_\_\_\_\_\_\_\_\_\_\_\_, în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

legitimat/legitimată cu \_\_\_\_\_\_\_\_\_\_\_\_\_\_\_\_\_\_\_ seria \_\_\_\_\_\_\_\_, nr. \_\_\_\_\_\_\_\_,

CNP \_\_\_\_\_\_\_\_\_\_\_\_\_\_\_\_\_\_\_\_\_, având nr. de înregistrare în T.N.A \_\_\_\_\_\_\_\_,

declar prin prezenta, pe propria răspundere:

Confirm veridicitatea datelor personale de identificare și mă oblig să mă legitimez în cadrul conexiunii video, prin prezentarea cărții de identitate.

În cazul neprezentării cărții de identitate, accept și îmi asum faptul că nu voi pariticipa la sesiunea online de acordare a dreptului de semnătură.

Sunt de acord în totalitate și necondiționat cu desfășurarea online a sesiunii de acordare a dreptului de semnătură, precum și cu toate condițiile care mi-au fost comunicate. De asemenea, declar că am acces la o conexiune bună de internet și nu voi fi asistat în timpul desfășurării online a sesiunii de acordare a dreptului de semnătură.

Sunt de acord în totalitate și necondiționat cu înregistrarea audio și video a interviului online, precum și cu arhivarea înregistrării de către OAR pe perioada prevăzută în Politica de retenție a datelor cu caracter personal de către OAR.

Accept și îmi asum în mod expres respectarea tuturor regulilor de confidențialitate ce decurg din desfășurarea online a sesiunii de acordare a dreptului de semnătură, inclusiv după finalizarea acesteia. De asemenea, mă oblig să nu înregistrez conținutul audio sau video al sesiunii online de acordare a dreptului de semnătură.

Nerespectarea confidențialității conținutului audio și video atrage după sine răspunderea prevăzută de legislația în vigoare.

Am acordul scris al îndrumătorului pentru a prezenta portofoliul de lucrări, pe care mă oblig să-l încarc semnat în spațiul de stocare în cloud pus la dispoziție de OAR, cu cel puțin 7 zile înainte de data stabilită pentru sesiunea online de acordare a dreptului de semnătură.

De asemenea, mă oblig să transmit declarația de consimțământ semnată de către îndrumător cu semnătură electronică calificată sau în original, prin intermediul serviciilor poștale și/sau de curierat, cu cel puțin 7 zile înainte de data stabilită pentru sesiunea online de acordare a dreptului de semnătură.

Prelucrarea datelor cu caracter personal se va face în vederea desfășurării online a sesiunii de acordare a dreptului de semnătură, cu respectarea prevederilor din Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal

Mă oblig să încarc prezenta declarație semnată în spațiul de stocare în cloud pus la dispoziție de OAR și îmi asum faptul că lipsa acestui document din spațiul de stocare în cloud pus la dispoziție de OAR atrage imposibilitatea participării mele la interviu.

Totodată, mă oblig să transmit prezenta declarație cu semnătură electronică calificată, prin intermediul spațiului de stocare cloud, sau în original, prin intermediul serviciilor poștale și/sau de curierat, cu cel puțin 7 zile înainte de data stabilită pentru sesiunea online de acordare a dreptului de semnătură.

Data: Semnătura și numele în clar:

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa 1 - Informare privind prelucrarea datelor cu caracter personal**

Prezenta notă de informare detaliază modul în care Ordinul Arhitecților din

România (denumit în continuare “OAR” sau “operatorul”) prelucrează datele cu caracter personal ale participanților la interviul de acordare a dreptului de semnătură (denumite în continuare “persoanele vizate”).

OAR prelucrează datele personale ale persoanelor vizate în calitate de operator de date cu caracter personal, în conformitate cu dispozițiile Regulamentului (UE)

679/2016 (GDPR) .

1. **Scopul și temeiul juridic al prelucrării:**

Colectăm și prelucrăm datele dumneavoastră pentru a procesa cererea formulată de dumneavoastră privind participarea la examenul de primire în profesia de arhitect, în condițiile legii.

În funcție de tipul de date, prelucrarea se poate realiza în conformitate cu unul dintre următoarele temeiuri:

- art. 6 alin. 1 lit. a) din GDPR *”persoana vizată şi-a dat consimțământul pentru prelucrarea datelor sale cu caracter personal pentru unul sau mai multe scopuri specifice”* (de exemplu, consimțământul acordat pentru realizarea unor statistici relevante pentru profesia de arhitect).

 - art. 6 alin. 1 lit. c) din GDPR, *"prelucrarea este necesară în vederea îndeplinirii unei obligaţii legale"* reglementate de legislația aplicabilă raporturilor de muncă;

- art. 6 alin. 1 lit. f) prelucrarea este necesară *în scopul intereselor legitime urmărite de operator* pentru îndeplinirea următoarelor scopuri: prelucrarea datelor în scop statistic, apărarea drepturilor în instanță și asigurarea de probe în acest sens prin intermediul înregistrărilor audio-video etc., (inclusiv stocarea și arhivarea datelor în acest sens).

II. Categorii de date prelucrate:

- nume, prenume, domiciliu, serie, nr și cod numeric personal din CI

- informații bancare referitoare la contul membrului (IBAN, banca la care este deținut contul bancar)

- numărul de telefon și adresa de e-mail pentru corespondența cu organizația - informații privind formarea profesională și alte informații asemănătoare

- informații privind practica profesională și alte informații asemănătoare

- poze, imaginea și vocea, captate prin intermediul înregistrărilor video sau audio

- date privind sancţiunile disciplinare sau penale cu caracter profesional dispuse împotriva arhitecţilor membri

Datele cu caracter personal sunt obținute, în principal, de la persoanele vizate. În anumite situații, OAR poate obține date referitoare la persoanele vizate și din alte surse precum autorități publice, petenți, organe judiciare.

**III. Destinatarii datelor**

Pentru îndeplinirea scopurilor pentru care se realizează prelucrarea datelor cu caracter personal, OAR poate dezvălui o parte sau toate categoriile de date cu caracter personal pentru reprezentanții OAR

**IV. Transferuri de date**

Ca regulă, datele persoanelor vizate nu sunt transferate în afara UE/SEE.

**V. Drepturile persoanei vizate:**

- dreptul la informare, constă în dreptul de a primi detalii privind activitățile de prelucrare efectuate de către OAR;

- dreptul de acces la date, constă în dreptul de a obține din partea OAR confirmarea prelucrării datelor cu caracter personal, precum și o copie a datelor personale ale sale;

- dreptul la rectificare, constă în dreptul de a obține rectificarea de către OAR a datelor inexacte și completarea datelor incomplete;

- dreptul la ștergerea datelor („dreptul de a fi uitat”), constă în dreptul de a-i fi șterse sau anonimizate datele prelucrate, dacă sunt îndeplinite condițiile cerute de lege;

- dreptul la restricționarea prelucrării, pentru o perioadă limitată de timp, perioadă în care OAR are obligația de a verifica exactitatea datelor și interesul legitim al prelucrării;

- dreptul la portabilitatea datelor, constă în dreptul de a-i fi furnizate informațiile privind datele sale într-o modalitate structurată, care facilitează transmiterea acestora către un alt operator;

- dreptul la opoziție, constă în dreptul de a formula obiecții față de anumite tipuri de prelucrări, justificând motivele opunerii.

- dreptul de a formula plângere, constă în dreptul persoanei vizate de a se adresa Autorității Naționale de Supraveghere a Prelucrării Datelor cu Caracter Personal;

- de a se adresa instanțelor de judecată competente.

Personalul angajat al OAR este obligat la păstrarea confidențialității datelor de care ia la cunoștință în îndeplinirea atribuțiilor de serviciu.

**VI. Durata prelucrării datelor**

OAR prelucrează datele cu caracter personal pentru îndeplinirea scopurilor enunțate anterior, pe durata existenței consimțământului, precum și în vederea conformării cu obligațiile legale aplicabile, inclusiv dispozițiile referitoare la regulile de arhivare aplicabile și în raport cu interesele legitime ale OAR.

În urma împlinirii termenelor legale, OAR poate să dispună anonimizarea datelor, lipsindu-le astfel de caracterul personal și să continue prelucrarea în acord cu interesele sale legitime.

**VII. Informații privind exercitarea drepturilor**

Pentru exercitarea drepturilor de la capitolul V, precum și pentru detalii legate de protecția datelor cu caracter personal vă puteți adresa responsabilului OAR pentru protecția datelor la adresa dpo@oar.archi sau office@oar.archi.

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar că astăzi, \_\_\_\_\_\_\_\_\_\_\_\_\_\_, am luat la cunoștință și am înțeles deplin informarea cu privire la prelucrarea datelor mele cu caracter personal.

Data: Numele în clar și semnătura:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_